Folketing
2008-12-09

Altid gerne. Hr. Holger K. Nielsen skylder mig et svar på, hvordan man kan indgå et kompromis om to tårne, der er styrtet sammen, og 3.000 mennesker, der med koldt blod er myrdet. Hvad er det for et kompromis, hr. Holger K. Nielsen forestiller sig? Hvad er det for et venskab, vi skal strække ud til hvem? Hr. Holger K. Nielsen forstår ikke, at krigen i Afghanistan er den væsentligste af hele den indsats, vi har set den vestlige verden yde igennem de seneste år, for den er svaret på et koldsindigt, modbydeligt angreb mod alle den vestlige verdens frihedsværdier. Det var jo ikke tilfældigt, at man valgte de to tårne, hvor 3.000 mennesker og adskillige nationaliteter drev kommers med hinanden og bandt verden sammen på en måde, som var fuldstændig identisk med verdensopfattelsen hos i hvert fald de fleste af os. Hvad er det for et kompromis, hr. Holger K. Nielsen vil indgå med skæggede mennesker, der vil dræbe og slå ihjel og hærge og myrde, indtil det er borte?